Zuccarello sentral i Rangers-seier - tangerte «Shampo»
Med sitt 110. og 111. poeng i NHL tangerte Zuccarello landsmannen Espen Knutsen på listen over nordmenn som har produsert mest i verdens beste hockeyliga. Zuccarellos 111 poeng har kommet på 174 NHL-kamper. «Shampo» trengte 207 oppgjør for Anaheim Ducks og Columbus Blue Jackets på å klare det samme.New York Ranges-spilleren ble gratulert med scoring etter den første assisten, men det viste seg at pucken som Zuccarello sendte mot høyre hjørne av buret, traff leggen til rekkekamerat Rich Nash og endret retning. - Det var et heldig mål, men slike mål er noen ganger de beste å få, sa Nash til Rangers' nettsted. Dermed ble Nash kreditert scoringen etter drøye tre minutter av den første perioden. I andre periode gikk New York Rangers opp til 2-0 etter scoring av Martin St. Louis etter bare ett minutts spilletid.Zuccarello noterte seg for sin andre målgivende etter 5.12 i tredje periode, da Rich Nash nok en gang scoret, og Rangers gikk opp til 3-0. Deretter scoret Washington Capitals to ganger, før Martin St. Louis sørget for 4-2 etter 16 minutters spill. Rangers tok sin sjuende strake seier, påførte Capitals det første tapet på ti kamper og klatret forbi hovedstadslaget til tredjeplass i avdelingen. Dermed kan Rangers feire jul på sluttspillplass. - Vi har lov til å være fornøyd med oss selv og nyte de neste dagene med sju seirer på rad, men så er det tilbake på jobb, sa trener Alain Vigneault. Mats Zuccarello måtte tåle to minutter i boksen for tripping på tampen av andre periode, men fikk to poeng i pluss/minus-statistikken og var på 14.46 minutter totalt. Zuccarello er nå oppe i 18 målpoeng denne sesongen. Han kom også med på tre-på-topp-listen over kampens beste spillere sammen med målscorerne Rick Nash og Martin St. Louis. Neste kamp for Zuccarello og Rangers er mot New Jersey Devils lørdag. #NYR @zuccarello36 has now tallied 111 career NHL pts, tying him with Espen Knutsen for the most by a Norwegian-born player in NHL history - New York Rangers (@NYRangers)24.12.14, 03:48
Mats Zuccarello noterte seg for to målgivende pasninger da New York Rangers innledet julefeiringen i NHL med å slå Washington Capitals 4-2.